**Előterjesztés**

**Hévíz Város Önkormányzat Képviselő-testületének**

**2020. január 30-i rendes nyilvános ülésére**

**Tárgy:** A Hévízi Turisztikai Nonprofit Kft.2020. február 11-ei taggyűlésére mandátum kialakítása, társasági szerződés módosítása

**Az előterjesztő:** Papp Gábor polgármester

**Készítette:** Bediné Makra Anikó Hévízi Turisztikai Nonprofit Kft Felügyelő Bizottságának elnöke

Fejes Edina Hévízi Turisztikai Nonprofit Kft ügyvezető igazgató

Dr. Gelencsér Anita ügyvéd

**Megtárgyalta:** Pénzügyi, Turisztikai és Városfejlesztési Bizottság

Hévízi Turisztikai Nonprofit Kft. Felügyelő Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

1. Hévíz Város Önkormányzat a Hévízi Turisztikai Nonprofit Kft.-ben 43 %-ban tulajdonos. A gazdasági társaság 2020. február 11-én tartja taggyűlését, ahol az alábbi napirendi pontok kerülnek megtárgyalásra:
2. Szakmai beszámoló a társaság 2019. évi marketing tevékenységéről
3. A Hévízi Turisztikai Nonprofit Kft. 2020. évi üzleti tervének elfogadása
4. A társasági szerződés módosítása

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani.

A Hévízi Turisztikai Nonprofit Kft. 2019. évi szakmai beszámolója a marketing tevékenységéről, mely csatolásra került az előterjesztéshez, bemutatja a marketing munka belföldi és külföldi megjelenésének különböző formáit. A különböző megjelenési formák sokszor milliós megtekintési száma került bemutatásra és erre hány tényleges foglalás vagy ajánlatkérés érkezett. A beszámolóból megismerhető a GoogleAdWords, Eterget, Social Media, kiemelkedő a Facebook kampányok és nyereményjátékokon való megjelenés Szallas.hu, Termalfordo.hu és még sorolható azoknak a megjelenések a helye, ahol az érdeklődők információt kaphatnak Hévízről és az ott aktuális programokról.

A külföldön történő megjelenéseknél országonként ad a beszámoló információt Ausztria, Németország, Svájc, Csehország, Szlovákia, Lengyelország, Románia, Finnország, Olaszország, USA, Ukrajna és Kínában történő különböző megjelenésekről.

A kapott beszámoló alapján megállapítható, hogy a Kft teljesítette a 2019. évi marketing tervben vállalt kötelezettségeit.

A Hévízi Turisztikai Nonprofit Kft 2020. évi üzleti tervében 132.000 ezer forintban határozza meg kiadási költségeit, melyből 112.000 ezer forint marketing tevékenységgel kapcsolatos kiadás, részletes megbontását az üzleti terv tartalmazza, hogy milyen célokra és hová kerül kifizetésre. A társaság működési és karbantartási költségeire 20 millió forinttal számol, ebből a legnagyobb összeget 13.250 ezer forintot a bérköltség és járulékai képeznek a három fő alkalmazott után. Az egyéb személyi költségeknél 2.300 ezer forinttal terveztek, míg a könyvviteli és könyvvizsgálati kiadások 2 millió forintos éves kiadása várható. Kisebb összegű kifizetést jelentenek, a telefon, internet, irodabérlet, postaköltség és anyagköltségek. Részletesen az üzleti terv 15. oldalán kerültek bemutatásra.

A társaság bevételként tervezett összege 132.700 ezer forint, melyből a legnagyobb összeget Hévíz Város Önkormányzat 70 millió forintos támogatása képviseli. A szolgáltatók imázs kampány formájában várhatóan 29,7 millió forinttal járulnak hozzá a bevételekhez. Kiszámlázott vállalkozói bevétel 13 millió forint. Az előző évről áthozott tartalék összege 20 millió forint.

1. A Hévízi Turisztikai Nonprofit Kft volt ügyvezető igazgatójának H. Horváth Orsolyának a taggyűlés döntése alapján közös megegyezéssel a munkaviszonya 2019. november 30-án szűnt meg. A taggyűlés az ügyvezető igazgatói feladatok ellátására pályázatot írt ki és 2019. december 11-i taggyűlésen a pályázók közül Fejes Edinának szavazott bizalmat a vezetői feladatok ellátására.

A taggyűlés döntése alapján a társasági szerződésen szükséges átvezetni a változásokat. A társasági szerződésbe, így bekerül ügyvezetőként Fejes Edina és a rá vonatkozó személyes adatok.

A társaság ügyvédje a taggyűlés döntése alapján a társasági szerződés módosítását elkészítette és egyben felülvizsgálta a tulajdonosok címeit és adatait. a lekért cégkivonatok alapján és módosítani kellett a Hévinvest Spa-Gold Zrt és Hunguest Hotels Zrt székhelyét, így ezek módosítása is megtörtént.

A társasági szerződésben más módosítás nem történt, javasoljuk Hévíz Város Önkormányzat Képviselő-testületének annak elfogadását.

Az előterjesztés mellékleteként csatolásra került a társasági szerződés egységes szerkezetben.

A döntéshez egyszerű szótöbbség szükséges.

**II.**

**HATÁROZATI JAVASLAT**

Hévíz Város Önkormányzat Képviselő-testülete mandátumot biztosít a polgármester részére a Hévízi Turisztikai Nonprofit Kft. 2020. február 11-ei taggyűlésére, amelynek alapján szavazzon igennel arra, hogy a taggyűlés az alábbi napirendeket tárgyalja és napirendek szavazása során a következő szavazatokat adja le:

1. Szakmai beszámoló a társaság 2019. évi marketing tevékenységéről
2. A Hévízi Turisztikai Nonprofit Kft 2020. évi üzleti tervének elfogadása
3. A társasági szerződés módosítása

1. számú napirendhez:

A Képviselő-testület javasolja és igennel szavaz arra, hogy a taggyűlés jóváhagyja a társaság szakmai beszámolóját a 2019. évi marketing tevékenységről.

2. számú napirendhez

A Képviselő-testület javasolja és igennel szavaz Hévízi Turisztikai Nonprofit Kft. 2020. évi üzleti tervének elfogadására

1. számú napirendhez

Hévíz Város Önkormányzatának Képviselő-testülete felhatalmazza a polgármestert, hogy a Hévízi Turisztikai Nonprofit Kft társasági szerződés módosítását aláírja az ügyvezető személyének változása, valamint a Hévinvest Spa-Gold Zrt és Hunguest Hotels Zrt székhelyének változására vonatkozóan.

Felelős: Papp Gábor polgármester

Határidő: 2020. február 11.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Fejes Edina | ügyvezető igazgató |  |  |
| Bediné Makra Anikó | felügyelőbizottság elnöke |  |  |
| Dr. Gelencsér Anita | ügyvéd |  |  |