**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/13716-3/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. január 30-ai nyilvános ülésére**

**Tárgy:** Deák téri épület közös ügyeinek vitelére megbízás adása

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tiszteit Képviselő-testület!

A Deák téri üzletház (Hévíz 984. hrsz.) jogi rendezése érdekében régóta fáradozik Hévíz Város Önkormányzat. A cél már évek óta az, hogy a hatályos jogszabályok szerint megalakuljon a társasház. Ezen törekvésünk ez idáig sikertelen volt, azonban ennek ellenére a közösség társasházi közösségként működik.

A közösség képviseletét Lakicsné Buzás Marianna tölti be, azonban ő erről a tisztségéről 2019. december 31-ei hatállyal lemondott. Levelében közölte, hogy a 2020. évi februári elszámoló közgyűlésen megerősíti lemondását, és ekkor kerülhetne sor az új képviselő megválasztására.

A Hévízi Polgármesteri Hivatal az Önkormányzat ingatlantulajdonosi helyzetére tekintettel több lehetséges új „közös képviselővel” vette fel a kapcsolatot a tisztség betöltése érdekében, és közülük a RonSel Társasházkezelő (8360 Keszthely, Rákóczi tér 12. – Kis Szilárd), mint javasolt Társasházkezelő akként nyilatkozott, hogy – amennyiben a közösség megválasztja – elfogadja a megbízást. A javaslat egyeztetésre került a szintén többségi tulajdonos Hotel Abbázia vezetésével is, akik támogatják a választást.

Fentieknek megfelelően javaslom, hogy a Képviselő-testület támogassa a RonSel Társasházkezelő megbízását Kiss Szilárd közös képviselő közreműködésével a Deák téri Üzletház vonatkozásában.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete az előterjesztésben foglaltakat megismerte és kinyilvánítja, hogy a Hévíz, Deák téri Üzletház tulajdonosi közössége ügyeinek vitelére Kiss Szilárd (RonSel Társasházkezelő - 8360 Keszthely, Rákóczi tér 12.) megbízását támogatja.

2. A Képviselő-testület felhatalmazza a polgármestert a megbízáshoz szükséges nyilatkozatok megtételére, és okiratok aláírására.

3. A Képviselő-testülete kinyilvánítja, hogy továbbra is célja a Hévíz, Deák téri Üzletház, mint társasház jogi rendezése, ezért erre kerüljön a tulajdonosi közösség figyelme felhívásra.

|  |  |
| --- | --- |
| *Felelős:* | Papp Gábor polgármester |
| *Határidő:* | 2020. március 31. |

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |